**5046**

На основу члана 4. став 1. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15 и 101/16), члана 8. Закона о буџету Републике Србије за 2019. годину („Службени гласник РС”, бр. 95/18 и 72/19) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**УРЕДБУ**

**о изменама Уредбе о расподели подстицаја у пољопривреди и руралном развоју у 2019. години**

Члан 1.

У Уредби о расподели подстицаја у пољопривреди и руралном развоју у 2019. години („Службени гласник РС”, бр. 3/19, 12/19, 29/19, 40/19, 57/19, 69/19, 80/19 и 88/19), у члану 2. став 2. мења се и гласи:

„Законом о буџету Републике Србије за 2019. годину у Разделу 24 – Министарство пољопривреде, шумарства и водопривреде, Глава 24.10 – Управа за аграрна плаћања, Програм 0103 – Подстицаји у пољопривреди и руралном развоју, Функција 420 – Пољопривреда, шумарство, лов и риболов, Програмска активност/пројекат 0001 – Директна плаћања, Економска класификација 451 – Субвенције јавним нефинансијским предузећима и организацијама утврђена су средства у износу од 24.955.314.000 динара. Решењем о преусмеравању апропријација утврђених Законом о буџету Републике Србије за 2019. годину 03 број 401-00-4719/2019 од 6. новембра 2019. године пренета су средства у износу од 800.000.000 динара. Закључком Владе 05 број 401-12570/2019 од 12. децембра 2019. године обезбеђена су средства у износу од 500.000.000 динара из извора финансирања 12. Решењем о преусмеравању апропријација утврђених Законом о буџету Републике Србије за 2019. годину 03 број 401-00-5698/2019. од 25. децембра 2019. године пренета су средства у износу од 25.900.000 динара. Решењем о употреби средстава текуће буџетске резерве 05 број 401-13161/2019 од 26. децембра 2019. године пренета су средства у износу од 771.808.000 динара. Укупна средства на Економској класификацији 451 – Субвенције јавним нефинансијским предузећима утврђена су у износу од 27.053.022.000 динара, од чега 26.553.022.000 из извора 01 и 500.000.000 динара из извора 12, која се распоређују у складу са овом уредбом.”.

Став 5. мења се и гласи:

„Законом о буџету Републике Србије за 2019. годину у Разделу 24 – Министарство пољопривреде, шумарства и водопривреде, Глава 24.10 – Управа за аграрна плаћања, Програм 0103 – Подстицаји у пољопривреди и руралном развоју, Функција 420 – Пољопривреда, шумарство, лов и риболов, Програмска активност/пројекат 4005 – ИПАРД, Економска класификација 451 – Субвенције јавним нефинансијским предузећима и организацијама утврђена су средства у износу од 5.073.500.000 динара, од чега 521.375.000 динара буџетских средстава и 4.552.125.000 динара средстава финансијске помоћи Европске уније за финансирање ИПАРД подстицаја. Решењем о употреби средстава текуће буџетске резерве 05 број 401-13161/2019 од 26. децембра 2019. године умањена су средства у износу од 200.000.000 динара. Укупна средства на Економскoj класификацији 451 – Субвенције јавним нефинансијским предузећима и организацијама утврђена су у износу од 4.873.500.000 динара, од чега 321.375.000 динара буџетских средстава и 4.552.125.000 динара средстава финансијске помоћи Европске уније за финансирање ИПАРД подстицаја који се распоређују овом уредбом.”.

Члан 2.

У члану 5. став 1. речи: „19.020.314.000 динара, од чега 18.520.314.000 динара из извора 01 и 500.000.000 динара из извора 12” замењују се речима: „19.818.022.000 динара, од чега 19.318.022.000 динара из извора 01 и 500.000.000 динара из извора 12”.

У ставу 2. тачка 3) речи: „3.725.322.000 динара, од чега 3.575.322.000 динара из извора 01 и 150.000.000 динара из извора 12” замењују се речима: „4.325.322.000 динара, од чега 4.175.322.000 динара из извора 01 и 150.000.000 динара из извора 12”.

У тачки 4) речи: „1.750.000.000 динара од чега 1.700.000.000 динара из извора 01 и 50.000.000 динара из извора 12” замењују се речима: „1.850.000.000 динара, од чега 1.800.000.000 динара из извора 01 и 50.000.000 динара из извора 12”.

У тачки 6) речи: „590.000.000 динара” замењују се речима: „640.000.000 динара”.

У тачки 8) износ: „400.000.000 динара” замењују се речима: „447.708.000 динара”.

Члан 3.

У члану 8. став 2. тачка 1) подтачка (1) алинеја прва речи: „411.211.000 динара, од чега 300.000.000 динара из извора 01 и 111.211.000 динара из извора 12” замењују се речима: „411.211.000 динара, од чега 306.311.000 динара из извора 01 и 104.900.000 динара из извора 12”.

У подтачки (3) запета и речи: „од чега 600.000.000 динара из извора 01 и 40.000.000 динара из извора 12” бришу се.

Члан 4.

Ова уредба ступа на снагу наредног дана од дана објављивања у „Службеном гласнику Републике Србије”.

05 број 110-12852/2019

У Београду, 26. децембра 2019. године

**Влада**

Председник,

**Ана Брнабић,** с.р.